Document ID: 32000R2448

Padomes Regula (EK) Nr. 2448/2000
(2000. gada 7. novembris),
ar kuru piešķir autonomās Kopienas tarifu kvotas un nosaka to pārraudzību dažiem zvejniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 26. pantu,
ņemot vērā Komisijas priekšlikumu,
tā kā:
(1) Dažu zvejniecības produktu krājumi Kopienā pašlaik ir atkarīgi no importa no trešajām valstīm. Kopienas interesēs ir daļēji vai pilnībā apturēt muitas nodokļu piemērošanu minētajiem produktiem attiecīga apjoma Kopienas tarifu kvotām. Lai neapdraudētu šīs produkcijas attīstības izredzes Kopienā un nodrošinātu atbilstošu piedāvājumu, lai apmierinātu patērētājas nozares, ir ieteicams atvērt šīs kvotas, piemērojot muitas nodokļus, ko maina saskaņā ar dažādo produktu jutīgumu Kopienas tirgū.
(2) Cita starpā, visiem Kopienas importētājiem ir jānodrošina līdzvērtīga un nepārtraukta pieeja minētajām kvotām un, lai nodrošinātu nepārtrauktu likmju piemērošanu visu attiecīgo produktu importam visās dalībvalstīs, līdz kvotas ir izmantotas.
(3) Lēmums par autonomu tarifu kvotu ieviešanu būtu jāpieņem Kopienai. Lai nodrošinātu šo kvotu efektīvu kopīgu pārvaldību, nekas netraucē pilnvarot dalībvalstis no attiecīgās kvotas apjomiem izmantot vajadzīgos daudzumus atbilstoši faktiskajam importam. Šai pārvaldības metodei tomēr vajag ciešu dalībvalstu un Komisijas sadarbību un pēdējai, cita starpā, ir jāuzrauga ātrums, kādā kvotas izmanto, kā arī atbilstīgi jāinformē dalībvalstis.
(4) Komisijas 1993. gada 2. jūlija Regula (EEK) Nr. 2454/93, kurā paredzēti īstenošanas noteikumi Padomes Regulai (EEK) Nr. 2913/92 par Kopienas Muitas kodeksa izveidi [1], ir kodificējusi pārvaldes noteikumus tarifu kvotām, kuras ir paredzēts izmantot hronoloģiskā secībā pēc muitas deklarāciju datumiem.
(5) Stāvokļa pārbaude attiecībā uz tropu garneļu un garneļvēžu piegādēm no Dienvidamerikas un Vidusamerikas (Penaeus ģints garneles un garneļvēži, izņemot sugu Penaeus monodon un Penaeus japonicus) Kopienas tirgum ir pierādījusi, ka, galvenokārt "balto plankumu sindroma" dēļ, kas ietekmē sugas, patērētājas nozares uz laiku nesaņem pietiekamas piegādes. Tāpēc būtu jāievieš autonoma tarifu kvota ierobežotam daudzumam un uz ierobežotu laiku,
IR PIEŅĒMUSI ŠO REGULU.
1. pants
1. Ievedmuitas nodokļus par pielikumā uzskaitītajām precēm atliek norādītajā nodokļu likmē uz norādīto laiku un norādītajā daudzumā.
2. Uz minēto produktu importu neattiecas 1. punktā minētās kvotas, ja vien cena, ietverot piegādi līdz robežai, ko nosaka dalībvalstis saskaņā ar 22. pantu Padomes 1992. gada 17. decembra Regulā (EEK) Nr. 3759/92 par zvejniecības un akvakultūras produktu tirgus kopīgo organizāciju [2], ir vismaz līdzvērtīga standarta cenai, ko noteikusi vai kas jānosaka Kopienai attiecībā uz produktiem attiecīgajās produktu kategorijās.
2. pants
Tarifu kvotas, kas minētas 1. pantā, pārvalda Komisija saskaņā ar Regulas (EEK) Nr. 2454/93 308.a līdz 308.c pantu.
3. pants
Dalībvalstis un Komisija cieši sadarbojas, lai nodrošinātu atbilstību šai regulai.
4. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2000. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 7. novembrī

Labels: 3
17
15
6